Source: https://podpora.financnasprava.sk/142942-S%C3%BAbeh--17-ods-34-a-35-z%C3%A1kona-o-dani-z-pr%C3%ADjmov
Timestamp: 2019-10-14 15:58:17+00:00

Document:
Súbeh § 17 ods. 34 a 35 zákona o dani z príjmov
Úvod > Daň z príjmov > Daň z príjmov právnickej osoby > Základ dane > Stanoviská Finančného riaditeľstva SR > Súbeh § 17 ods. 34 a 35 zákona o dani z príjmov
Spoločnosť je vlastníkom osobného auta s obstarávacou cenou nad 48 000 eur a za zdaňovacie obdobie kalendárneho roka 2017 uplatňuje v daňových výdavkoch daňové odpisy z tohto majetku. Spoločnosť tiež uplatňuje v daňových výdavkoch ročné nájomné za operatívny prenájom osobného auta, ktorého obstarávacia cena zistená u prenajímateľa prevyšuje 48 000 eur.
Musí na účely § 17 ods. 34 a 35 ZDP spoločnosť vykázať základ dane za zdaňovacie obdobie kalendárneho roka 2017 aspoň vo výške 26 400 eur (12 000 eur + 14 400 eur), aby mohla v daňových výdavkoch uplatniť daňové odpisy a nájomné v plnej výške? Akým spôsobom sa vykoná úprava základu dane, ak základ dane bude napr. 20 000 eur?
Základ dane daňovníka, ktorý je právnickou sobou, alebo základ dane (čiastkový základ dane) z príjmov podľa § 6 daňovníka, ktorý je fyzickou osobou, sa v súvislosti s osobnými automobilmi zatriedenými do Klasifikácie produktov 29.10.2 so vstupnou cenou 48 000 eur a viac (ďalej len „automobily“) zvýši podľa:
- § 17 ods. 34 zákona o dani z príjmov o kladný rozdiel medzi úhrnom skutočne uplatnených daňových odpisov v príslušnom zdaňovacom období z týchto automobilov podľa § 19 ods. 3 písm. a) a úhrnom ročných odpisov alebo pomerných častí ročných odpisov za príslušné zdaňovacie z týchto automobilov vypočítaných zo vstupnej ceny 48 000 eur spôsobom podľa § 27, ak tento základ dane je nižší ako násobok počtu týchto automobilov a ročného daňového odpisu vypočítaného zo vstupnej ceny 48 000 eur; táto úprava základu dane sa nevykoná u prenajímateľa automobilov, ktoré boli prenajaté na základe nájomnej zmluvy bez vopred dohodnutého práva kúpy prenajatej veci;
- § 17 ods. 35 zákona o dani z príjmov o rozdiel medzi úhrnom uplatneného nájomného na základe nájomnej zmluvy bez vopred dohodnutého práva kúpy prenajatej veci v daňových výdavkoch v príslušnom zdaňovacom období z týchto automobilov a súčtom násobku počtu týchto prenajatých automobilov a limitovaného ročného nájomného vo výške 14 400 eur zodpovedajúceho počtu mesiacov nájmu v príslušnom zdaňovacom období, ak tento základ dane je nižší ako súčet násobkov počtu týchto automobilov a limitovaného ročného nájomného vo výške 14 400 eur zodpovedajúceho počtu mesiacov nájmu
v príslušnom zdaňovacom období.
Pre daňovníka, u ktorého dochádza k súbehu uplatňovania daňových odpisov a nájomného z takýchto automobilov v daňových výdavkoch, z uvedených ustanovení nevyplýva povinnosť spočítavať minimálnu výšku základu dane podľa § 17 ods. 34 zákona o dani z príjmov (12 000 eur) a podľa § 17 ods. 35 zákona o dani z príjmov (14 400 eur, resp. pomerná časť zo 14 400 eur zodpovedajúca počtu mesiacov nájmu v príslušnom zdaňovacom období).
V predloženom prípade to znamená, že daňovníkovi nevznikne povinnosť zvyšovať základ dane:
- podľa § 17 ods. 34 zákona o dani z príjmov, ak jeho základ dane podľa § 17 ods. 38 zákona o dani z príjmov (u právnickej osoby vykázaný v riadku 301 tlačiva daňového priznania k dani z príjmov právnickej osoby) je aspoň v sume 12 000 eur;
- podľa § 17 ods. 35 zákona o dani z príjmov, ak jeho základ dane podľa § 17 ods. 38 zákona o dani z príjmov (u právnickej osoby vykázaný v riadku 301 tlačiva daňového priznania k dani z príjmov právnickej osoby) je aspoň v sume 14 400 eur.
»eRecept a základ dane lekárne

References: § 17
 § 17
 § 17
 § 6
 § 17
 § 19
 § 27
 § 17
 § 17
 § 17
 § 17
 § 17
 § 17
 § 17